
DISSERTATIO  MEDICA  . 

INAUGURALIS 

DE 

HYDROTHORACE. 

Ab  impetu  hujus  gravis  morbi,  nulla  aetas  vel 
conditio  omnino  sunt  immunes  ;  perraro  tamen 
ante  pubertatis  aetatem  aggreditur.  Quorum  cor¬ 
pora  morbo  debilitata,  atque  vires  quocunque 
modo  fractge,  hydrothoraci  potissimum  sunt  ob¬ 
noxii,  ideoque  in  aetate  provecta  vastationes  ejus 

praecipue  observantur.  Nulla  systematis  affec¬ 
tione  generali  eodem  tempore  existente,  nonnun- 
quam  invadit.  Generalem  aliquando  affectionem 
praegreditur ;  plerum  quetamen  anasarcae,  grada- 
tim  ingravescenti  supervenit. 

In  hydrothorace,  varias  sedes  occupare  fluidum 
aquosum  reperitur,  nunc  unum  tantum,  nunc 
ambo  cavos  implet,  quae  forma  morbi  frequen- 
tissima  est ;  interdum  in  cellulari  substantia,  ex¬ 
tra  pleuram  jacente,  (nulla  eodem  tempore  in  ca- 

\ 

vos  effusione  facta)  interdum  in  mediastino  solo 
continetur.  Pericardium  plerumque  eodem  tem¬ 
pore  aqua  laborat.  A  quibusdam  etiam  scriptori¬ 
bus,  et  inter  hos  Culeeno,  narratur,  hanc  cavi- 
tatem  aqua  aliquando  impleri,  sana  reliqua  thorace 
manente  ;  Morgagni  tamen  hujus  generis  affec¬ 
tionem  unquam  vidisse  negat.  Ubi  pericardium 
aqua  oneratur,  anxietas,  inquietudo,  palpitatio, 
et  pulsus  irregularitas  multo  frequentius  occur¬ 
runt  et  multo  magis  urgent.  In  saccis  distinctis, 
hydatibus  dictis,  fluidum  haud  raro  reperitur,  qui 

aliquando  thoracis  cavitate  innatat,  saepius  au¬ 
tem  parti  aliquae  pleurae  internae  adhaeret. 

In  variis  symptomatis  deliniendis  quae  hunc 
morbum  designant,  multum  laboris  auctores  im¬ 
pendere.  Opiniones  nihilominus  eorum  inter  se 
admodum  discrepantes,  hic  enumerare,  duabus  de 
causis  mihi  inutile  videtur :  imprimis,  quia  nulla 
signa  revera  diagnostica,  in  omni  casu  monstrare 
quimus;  secundo,  etiamsi  certa  reperiamus,  ad 

I 

rationem  curandi  dirigendam  nullum  auxilium 
praeberent.  Sat  mihi  sit,  quae  in  omni  specie, 
plus  minus  occurrunt,  et  quae  in  forma  morbi 
frequentissima  apparent,  signa  narrare. 

HISTORIA  MORBI. 

Primam  morbi  aggressionem  frequentius  indi¬ 
cant  sensus  ponderis  et  anxietatis,  sub  partem 
thoracis  inferiorem  j  dyspncea  levis ;  difficultas 
quaedam  in  unum  et  aliquando  in  alterutrum  la¬ 
tus  cubandi ;  orthopnoea.  His  symptomatis  gra- 
datim  ingravescentibus  superveniunt  pedum  oede¬ 
ma  ;  sitis  urgens  ;  urina  minuta,  rubra,*  turbida, 
spissa ;  anhelatio  acclivitatem  ascendenti ;  dys¬ 
pnoea  gravis  decumbenti  ;  tussis  levis,  sicca, 
postea  expectoratione  muci  stipata,  et  inter  or¬ 
thopnoeam  potissimum  urgens ;  pulsus  varius,  et 
irregularis,  cordis  palpitatio ;  faciei  et  labiorum 
lividitas ;  extrema  frigida,  subita  ex  somno  exci¬ 
tatio  cum  maxima  anxietate  et  spirandi  difficul¬ 
tate  ;  torpor  haud  raro  sinistri,  aliquando  dex¬ 
tri,  vel  brachiorum  amborum  5  frigoris  inusitata 

sensibilitas,  (febri  forsan  tribuenda,  quae  in  hoc 
morbi  stadio  aliquando  invadit)  ;  aqua  in  pectore 
fluctuans.  In  latus  aliquando  aquae  expers  so¬ 
lummodo  aeger  decumbere  potest,  quando  sci¬ 
licet  pulmones  hoc  latus  occupantes,  morbide 
afficiuntur ;  dum  alterius  fluida  immersae,  sanae 
permanent  et  solae  respirationis  munere  fungun¬ 
tur,  in  hoc  situ  corporis  aquae  pressionem  eva¬ 
dentes.  Dum  morbus  ad  extremum  prograeditur, 

V 

pulmones  magis  magisque  opprimuntur,  et  tan¬ 
dem' officium  exequi  cessant.  ,  ^ 

»• 

Fluidum  sanguinis  seri  naturam  participat. 
Quantitas  ejus  adeo  incerta  et  mutabilis  est,  ut 

m 

certam  mensuram  nequaquam  affigere  possumus. 

CADAVERUM  SECTIO. 

Post  mortem  multa  varia  phoenomena  thoracis 
sectio  ostendit.  Pulmones  aliquando  pleurae  arc¬ 
tissime  haerent ;  unum  thoracis  latus  multum 
amplificatur  ;  costae  praeter  naturam  protrudun¬ 
tur  5  cor  dilatatur ;  concretiones  in  ventriculis 
reperiuntur  polyposae  5  valvulae  cordis  et  arteri¬ 
arum  magnarum  ossificatae;  fluido  pericardii  telae 
innatantes  observantur ;  hepar  lienque  variis  mo¬ 
dis  morbide  afficiuntur. 

CAUSA  PROXIMA. 

-Hydro THORACIS,  sicut  omnis  aliae  hydropis  spe¬ 
ciei,  exhalatio  morbide  aucta,  vel  absorptio  minuta, 
proxima  causa  existimanda  est.  Harum  prior  vero 
causa  multo  frequentior  esse  videtur.  Haec  mor¬ 
bida  conditio  systematis  duplicem  originem  ag¬ 
noscit,  statum  viz.  sanguinis  vitiosum,  et  solido¬ 
rum  depravatum.  Sanguinis  massa  morbide  affici 
dicitur  sive  quando  nimia  copia  existit,sive  quando 
affinitas  particularum  crassiarum  cum  aliis  parti¬ 
bus  adeo  debilis  est,  ut  per  vasa  exhalantia  facile 
serum  exsudaret,  et  in  cellulis  accumularet.  Con¬ 
stitutionem  solidorum  depravatam  dicimus,  si  va¬ 
sa  exhalantia  ad  hoc  relaxationis  sunt  provecta, 
ut  fluidum  aquosum  majori  copia  effundant,  quam 
absorbentia  subducere  valent.  Copiae  morbidae 

fluidi  aquosi  in  sanguine  variae  sunt  causae ;  ex 
his  sunt,  liquores  aquosi  largius  in  ventriculum 
recepti ;  usitatae  excretiones  aquosae  suspensae  ; 
magnae  sanguinis  evacuationes  insolitae,  quae 
gluten  globulosque  rubros  abstrahendo,  serum 
ab  exhalantibus  effundi  opportunum  reddunt ; 
vitia  ventriculi  caeterorumque  organorum  diges¬ 
tioni  et  assimilationi  inservientium.  Absorptionem 

I 

minutam  magnam  habere  partem  in  hydrotho- 
race  inducenda,  ab  hoc  verisimile  videtur,  quod 
morbus  aliquando  medicinis  succumbit,  quae  ac¬ 
tionem  absorbentium  promovendo,  solummodo 
agunt.  Haec  vasa  liquorem  effusum  subducere 
recusant,  sive  quando  ora  sua  nimis  sunt  con¬ 
tracta,  sive  praeter  ordinem  relaxata. 

CAUS^  REMOTA. 


u  MNES  causae  remotae  hydropis  generalis,  hy- 
drothoraci  quoque  favent.  Praedisponentes  sunt, 
dispositio  haereditaria,  habitus  laxus  debilisque, 
vita  otiosa  ac  sedentaria :  Otium  (dicit  Hip¬ 
pocrates)  humectat  et  corpus  debile  reddit, 
labor  siccat  et  corpus  robustum  efficit.”  Hinc 
artificia  quaedam  otiosa  hydrothoraci  obnoxios 
reddunt,  hinc  faeminae  qiiam  homines  magis  pro¬ 
clives  sunt.  Causae  remotae  sunt :  organicae  af¬ 
fectiones,  vel  cordis  ipsius,  vel  vasuum  majorum 
circa  jacentium,  quae  causae  forsan  frequentis- 
simae  sunt,  et  morbum  inducunt  tam  debilitati 
favendo,  quam  circulationem  liberam  impedien¬ 
do  ;  urinae,  exhalationis  cutaneae  suppressio ; 
mensium,  haemorrhoidum,  aliarumque  evacua¬ 
tionum  obstructio ;  usus  aquae  gelidae  immodicus,  , 
corpore  praesertim  calefacto,  qui  morbum  for- 

san  inducit,  tam  subitam  orum  absorbentium 
constrictionem  ciendo,  quam  fluidum  aquosum  in 
sanguine  augendo ;  intemperantia  potationum  vali¬ 
darum,  qua  nulla  causa  frequentior  est ;  haemor- 
ragiae,  vel  evacuationes  cuj usque  generis  immodi¬ 
cae  ;  scarlatina,  intermittentes,  et  aliae  febres  diu 
perstantes,  quae  hydropi  favent,  et  debilitatem 
summam  inducendo,  et  obstructiones  viscerum 
abdominalium  creando ;  scorbutus  et  omnes  chro¬ 
nicis  generis  morbi,  psora  repulsa,  asthma,  chlo- 
rosis,'pulmonum  inflammatio,  thoracis  mala  con¬ 
formatio  ;  vitium  aliquod,  vel  obstructio,  hepatis, 
lienis,  pancreatis,  caeterorumque  viscerum  abdo¬ 
minalium;  varii  generis  tumores,  glandulae  prae¬ 
sertim  induratae  ;  aneurismata,  varices,  et  demum 
quicquid  liberum  sanguinis  per  pulmones  transi¬ 
tum  interpellit.  Hydropem  lethalem,  frigori  cor- ' 
pori  applicato  inter  operationem  remedii  purgan¬ 
tis  salini,  originem  tribuisse  narratur 

»  \  • 


*  Gregor.  Praelect,  audi. 

DIAGNOSIS. 

Pauci  sunt  morbi  cum  quibus  hydrothorax 
confundi  potest  j  praecipui  sunt,  asthma  et  aneu« 
risma  aortae.  Asthma  ex  vitio  haereditario  ortiim 
plerumque  ducit ;  per  paroxysmos  ingravescit, 
dum  hydro  thorax  nullas  exacerbationes,  vel  re¬ 
missiones  'patitur  5  in  asthmate  urina  potius  au¬ 
getur  quam  minuitur  ;  in  paroxysmo  asthmatis 
remedia  antispasmodica  cito  plerumque  auxilium 
praebent,  et  in  intervallis  valetudine  aeger  inte¬ 
gra  fruitur.  Si  ad  haec  signa  et  hydrothoracis 
propria,  animum  advertamus,  non  adeo  difficilis  .s 
erit  diagnosis.  Aliquando  evenit,  hydrothoracem 
ab  aneurismate  aortae  distinguere  admodum  diffi^ 
cile  esse  5  sed  si  historiam  morbi,  et  signa  antece- 
dentia  respiciamus,  dubitatio  plerumque  evane¬ 
scit.  .  • 

PROGNOSIS. 

Respiratio  et  sanguinis  circulatio  functiones 
sunt,  oeconomiae  animali  imprimis  necessariae, 
sine  quabus  nullum  animal  existere  potest,  qua¬ 
rum  suspensionem  etiam  minimam,  sine  summo 
discrimine  ferre  nequit.  Ab  morbo  igitur  qui 
sedem  in  cavo  tenet,  quod  organa  duo  amplecti-- 
tur,  quorum  dispositio  idonea,  valetudini,  imo 
etiam  vitae  adeo  est  necessaria,  quantum  pericu- 
Ium  est  verendum  ?  Omnis  hydropis  species,  im- 
pi*imis  vero  hydrothorax  prognosin  exhibet  in¬ 
faustam  :  nonnunquam  tamen  benignam  praedice¬ 
re  allicimur  ;  si  morbus  scilicet  sit  recens  ;  vires 
haud  multum  imminutae ;  aetas  haud  provecta  ; 
si  nulla  obstructionis  signa  se  ostendant,  visceri¬ 
bus  sanis  et  bene  constitutis ;  si  intermittenti, 
aliaeve  febri,  vel  exinanitioni  immodicae  superve¬ 
niat  ;  si  urina  haud  multum  imminuta  sit ;  si 
tussis,  dyspnoea,  et  sitis  levia  sint  \  si  facies  non 

admodum  pallida  et  livida  evadat.  Quando  e 
contrario  ab  injuria  organica  originem  ducit ;  si 
hydropi  generali  superveniat ;  si  pulsus  multum 
intermittat ;  si  urina  ceteraeque  excretiones  medi¬ 
camentis  promoveri  recusent ;  si  morbus  diu  du¬ 
raverit  ;  si  aeger  antea  debilis  senescat ;  si  symp¬ 
tomata  postremo  antea  memorata  graviora  fiant ; 
et  praesertim  si  sputa  sanguine  tincta  appareant  j 
spes  admodum  tenuis  et  contracta  restat.  Quando 
morbus  medicinae  viribus  succumbere  recusat^ 
pulsus  frequens,  irregularis  et  intermittens  fit, 
et  versus  finem  mollis  atque  debilis  5  vultus  col¬ 
lapsus  et  sputa  sanguinolenta'  mortis  haud  raro 
praenuncii  sunt.  Exitus  lethalis  subito  plerum- 
*  que  invadit,  effusione  in  cellulas  facta ;  aliquando 
gradatim  appropinquat,  et  tandem  multum  expec- 
latus,  vitam  aerumnarum  dissolvit. 

RATIO  MEDENDI. 

» 

In  hydrothoracis  curatione  tractanda,  omnem 
aliam  speciem  hydropis  complecti  necesse  est : 
res  tamen  est  parvi  momenti,  quoniam,  etsi  cau¬ 
tionem  quandam  adhibere  decet,  pro  diversis  sedi¬ 
bus  morbi,  indicationes  tamen  haud  diversae  mon¬ 
strantur,  et  hydrothorax  eadem  ferme  ac  ascites 

1 

et  anasarca  remedia  poscit,  curatione  pendente 
non  tantum  ex  fluidi .  sede,  quam  ex  causa  cui 

I 

originem  tribuit. 

In  historia  morbi  originis  et  progressus  respi¬ 
cienda,  tres  indicationes  curandi  se  ostendunt, 
primo  causis  excitantibus  obviam  ire,  secundo, 
fluidum  effusum  exhaurire,  tertio,  systemati  ge¬ 
nerali,  et  imprimis  vasis  absorbentibus  tonum  res¬ 
tituere.  Haud  infrequenter  evenit,  causam  exci¬ 
tantem  medici  attentionem  non  poscere,  utpote 

quae  omnino  decesserat  longo  ante  morbus  ap¬ 
paruit  :  si  haec  causa  vej^o  adhuc  perstetg  penitus 
amoveri  necesse  est,  ut  curationem  stabilem  effi¬ 
ciamus.  Etsi  tamen  causa  excitans  exerceri  haud 
desinat,  effusio  serosa  interdum  adeo  ingravescit, 
ut  attentionem  illico  postulet.  Quando  hoc  acci¬ 
dit,  fluidi  expulsio  imprimis  aggredienda  et  sanatio 
pertnanens  postea  quaerenda,  causam  excitantem 
amovendo,  et  tertiam  indicationem  explendo. 

i 

Remedia  varia  primam  indicationem  exequi 
idonea  hic  enumerari  nequeunt,  quippe  causae 
inter  se  admodum  sunt  diversae  et  remedia  aeque 
diversa  poscunt.  Fluidi  serosi  expulsionem  du¬ 
plici  modo  efficere  possumus ;  operatione  scilicet 
chirurgica,  et  evacuationes  varias  ope  medici¬ 
nae  promovendo.  Paracentesin  prosperum  ali¬ 
quando  habuisse  exitum  nemini  credo  dubium 
est.  Hippocrates  cautelas  operationi  necessa¬ 
rias  proposuit.  Per  costam  puncturam  fieri  sua¬ 
det,  ut  diutius  hiatus  patulus  maneret,  quam  si 
ih  parte  molliore  esset.  Fluidum  insuper  pau- 
latim  subduci  docet.  Qui  suppurati,  (inquit) 

aut  hydropici  uruntur,  pure  aut  aqua  confer- 

tini  effluente,  intereunt.’’  Hujus  operationis 

viribus  in  hydrothorace  curanda  Hippocratem 

fidem  dedisse  ob  sequenti  observatione  patet. 

Si  quinto  die,  linimentum  (yulneri  scilicet  im- 

“  positum)  pure  obductum  fuit,  plerumque  eva- 

dit  aeger;  si  vero  hoc  non  contigerit,  postquam 

aquam  exhauferis,  sitis  corripit  et  tussis,  et  mo- 

\ 

ritiir.”  Paracehtesi  tamen  parum  confisum  est 
I  ob  scriptoribus  hujus  diei,  et  sane  haud  sine  cau- 

f 

sa,  si  in  memoria  teneamus,  quod  diathesis  hy¬ 
dropica  plerumque  adest,  et  eodem  tempore  pe¬ 
ricardium  saepius  aqua  laborat.  Etsi  curationem 
stabilem  ex  hac  operatione  raro  expectemus,  et 
operatione  ipsa  discrimen  haud  leve  timemus  ; 
tentari  tamen  pro  certo  debet,  si  medicina  nullum 

V 

auxilium  praebeat,  si  symptomata  periculo  plena 
videantur,  si  pulmones  adeo  opprimantur,  ut  suf- 
ficationem  minitentur,  et  praecipue  si  morbus  ex 
causa  lopica  oriri  videatur, 

Alter  modus  quem  proposui  fluidum  serosum 
evacuandi,  in  excretionibus  constat  variis  pro»^ 

movendis,  ope  emeticorum,  sudorificorum,  pur¬ 
gantium  et'  diureticorum.  Remediorum  emeti¬ 
corum  inter  antiquos  multo  magis  pollebat  usus, 
quam  inter  medicos  horum  temporum  :  totum 
systema  agitando  fluidorum  spissitatem  dissolvere, 
et  absorptionem  promovere  putarunt.  Et  certe 
experimenta  Doctoris  Francisci  Home  satis 
clare  ostendunt  scillam  maritimam,  ut  emeticum, 
remedium  esse  maxime  pollens.  Ex  hydropicis 
decem  quos  hac  medecina  tractavit,  septem  sani 
evadere,  ex  his  tres  hydrothorace  laborare  ;  hi 
soli  sanati  sunt  in  quibus  vomitio  excitata  fuit. 
Evacuatio  fluidi  quae  hoc  modo  efficitur,*  certe 
mirabilis  est ;  in  uno  paroxysmo  vomitionis,  non 

minus  quam  undecim  libras  hic  auctor  ejici  narrat. 

* 

Scilla  nervos  ventriculi  stimulat,  et  vomitionem 
excitat ;  vasa  hujus  organi  exhalantia  in  actionem 
hoc  modo  cientur  et  lympham  effundunt,  et  ad 
dispendium  hoc  in  systemate  vasculari  supplen¬ 
dum,  absorbentia  copiosius  ex  cavitatibus  fluida 
subducere  necesse  est,  et  ita  tumores  subsidunt. 
Utrum  alia  emetica  aeque  pollent  in  hoc  morbo, 
haud  satis  mihi  compertum  est. 


c 

Ut  in  multis  hydropicis,  cutis  arida  cum  dia- 
phoresi  difficili  occurrit,  humores  ad  superficiem 
allicere  et  actionem  vasorum  cutis  ciere,  maximi 
momenti  a  priore  videatur.  Experientia  tamen 
monet,  ne  diaphoreticis  remediis  plus  aequo  fidu¬ 
ciam  habeamus.  Multam  utilitatem  nihilominus, 
interdum  praebeant,  praesertim  si  ab  perspiratione 
suppressa  morbum  originem  ducere  suspicionem 
habeamus.  Remedia  diaphoretica  aeque  ac  eme¬ 
tica  omnibus  satis  sunt  nota. 

Quibus  maxime  in  hoc  morbo  confisum  est 
remedia,  purgantia  sunt  atque  diuretica  ambo 
medici  attentionem  pariter  vindicantia.  Virtutes 
utrisque  proprias  hic  conferre  admodum  difficile 
foret ;  ambo  fautores  suos  habent.  Ad,  in  hac 
re,  judicium  formandum,  habitui  naturali  aegri 
et  varietatibus  quae  in  morbi  progressu  occur- 
^runt,  rationem  habere  debemus.  Purgantia  fre¬ 
quenter  evenit  effectum  nullum  praebere  in  fluido 
minuendo,  quod  cito  diureticis  concedit,  et  vice 
versa.  Amborum  conjunctio  haud  raro  plurimum 

superveniens,  et  morbum  saepe  amovens,  utilita¬ 
tem  indicare  videtur,  hanc  evacuationem  arte 
promovendi.  In  hydrope  purgantium  usu  trac¬ 
tanda,  attentione  maxima  opus  est.  Si  vires  mul¬ 
tum  imminutae,  si  aeger  purgatu  difficilis,  vel  si 
ex  adverso,  intestina  valde  irritabilia  sint,  pur¬ 
gantibus  cavendum  est ;  his  vero  nil  obstantibus, 
intervallis  brevioribus  exhiberi  debent  ut  fluidum 
quam  maxima  celeritate  subducatur.  Ut  debili¬ 
tati  obviam  eamus,  quae  usum  horum  remedio¬ 
rum  certe  comitatur,  medicamenta  roborantia  fre¬ 
quenter  interponere  decet.  Cathartica  omnia  ad 
hunc  finem  usitata  hic  enumerare  supervacaneum 
foret ;  praecipua  sunt  stalagmatis  gambogioides, 
convolvulus  scammonia,  momordica  elaterium, 
convolvolus  jalapa,  rhamnus  catharticus  super- 
tartris  potassae,  submurias  hydrargyri. 

Vires  diureticorum  in  fluido  hydropico  ex¬ 
hauriendo,  ab  scriptoribus  remotae  antiquitatis 
traditae  sunt,  et  inter  medicos  horum  temporum 
palmam  jure  tenent.  Urinae  defectus  qui  in  hy¬ 
drope  semper  evadit,  renes  monstrare  videtur 

exitum  praebituras  fluido  maxime  idoneum.  Re¬ 
media  diuretica  multa  et  varia  sunt,  et  regnis  ve¬ 
getabili,  fossile,  et  animali,  excerpi  possunt ;  prae¬ 
cipua  sunt,  ex  vegetabili,  digitalis  purpurea, 
scilla  maritima,  nicotiana ;  ex  salino,  supertar- 
tris  potassae,  acetis  potassae,  nitras  potassae ;  ex 
animali,  meloe  vesicatorius.  Omnia  haec,  ef- 
fectus  suos  reddere  videntur,  vel  vasa  secernen¬ 
tia  renum  stimulando,  vel  actionem  propriam  in 
ventriculo  excitando,  (inde  ad  renes  per  nervos 
communicandam,)  vel  absorptionem  promovendo. 
Vis  diuretica  horum  remediorum  multum  auge¬ 
tur,  diluentia  libere  bibendo.  De  singulis  diure¬ 
ticis  si  dicere  vellem,  multum  ultra  limites  opus 
hoc  producerem.  De  duobus  igitur  vel  tribus  so¬ 
lummodo  paucas  observationes  ofleram. 

Digitalis  purpurea  medicina  est,  quae  vindica¬ 
vit  et  jure' obtinuit  attentionem  medicorum  peri- 
tissimorum,  ex  quorum  scriptis  maxima 'ex  parte 
hic  oblata  excerpsi.  Indicari  potissimum  videtur 
digitalis  quando  circulatio  multum  acceleratur, 
viribus  nondum  fractis.  Cum  auxilium  datura 

est,  cito  et  in  parvis  dosibus  effectus  ostendit. 
Vires  ejus  diureticae  admodum  leves,  si  ullae  sunt 
quando  nauseam  vel  vomitionem  inducit,  vel  fa¬ 
cultatem  narcoticam  induit.  Secundum  varias 
constitutiones,  in  nonnullis  omnino  fallit  expecta- 
tionem  digitalis,  quum  aliis  diureticis  facile  urina 
augetur;  et  postremo,  etsi  urinae  secretio  promo¬ 
veatur,  recessio  tamen  tumoris  et  symptomatum, 
eandem  rationem  aliquando  minime  sequatur.  In 
digitali  administranda  semper  caveamus  ne  nimia 
quantitate  in  systemate  accumularet;  ad  hunc 
finem,  in  dosibus  primo  parvulis  exhibere  debe¬ 
mus,  et  paulatim  augere,  donec  in  renes,  ventri¬ 
culum,  intestina,  vel  in  systema  vasculare  effectus 
aliquos  reddit,  quando  usus  ejus  instanter  inter¬ 
mitti  debet,  et  quum  haec  symptomata  decedunt, 
iterum  resumi.  Symptomata  quae  ex  nimia 
quantitate  digitalis  oriuntur,  sunt  anxietas  maxi¬ 
ma,  nausea,  vomitio  constans,  vertigo,  visionis 
defectus,  aliquando  desinentia  in  syncopen,  con¬ 
vulsiones,  mortem.  Quando  haec  symptomata 
jam  apparuerint,  optime  amovere  possumus  sti¬ 
mulantibus;  veluti  opii  parvis  dosibus;  alcohole; 

spiritu  aetheris  nitrosi ;  aromaticis  5  epispastico 
in  regionem  ventriculi.  Digitalis  in  hydrope  cu¬ 
randa,  absorptionem  promovendo,  praecipue  agere 
videtur. 

Supertartris  potassae  efFectus  suos  raro  cito 
ostendit.  Quando  in  renes  solas  vires. intendere 
volumus,  doses  parvas,  frequenter  repetitas,  et 
multum  dilutas  exhibere  necesse  est.  Si  in  intes-  ' 
tina  ex  adverso,  doses  amplae  et  parum  dilutae 
esse  debent,  et  pro  re  nata  repetitae.  Remedia 
tonica  si  opus  sit,  eodem  tempore  exhibeantur. 
Ut  facultas  purgans  augetur,  sic  diuretica  immi¬ 
nuitur,  et  vice  versa.  A  quibusdam  maxime  no¬ 
minis  dicitur  medicis,  supertartritidem  potassae 
propriam  aliquam  possidere  vim  in  hydrope  cu¬ 
randa,  et  etiam  morbum  saepe  amovisse  sine  ex- 
cretione  ulla  augenda. 

Propter  eximias  vires  in  obstructionibus  amo¬ 
vendis  aeque  ac  in  excretionibus  promovendis, 
locum  tenet  summum  hydrargyrus  in  hydropis, 
praesertim  hydrothoracis  curatione  5  conjunctio 

ejus  cum  diuretico  fortiori,  veluti  scilla  maritima, 
multum  effectus  ejus  auget. 

Quando  conatus  nostri  ad  aquam  eliciendam 
votis  responderint,  ne  morbus  rediret,  quod  fre¬ 
quentissime  accidit,  summa  ope  enitendum  est, 
ad  hoc  consilium  remedia  evacuantia  aliquod  per 
tempus  post  fluidi  evacuationem  adhibere  debe¬ 
mus  ;  dein  totum  corpus  firmum  reddere  et  ita 
tonum  vasibus  lymphaticis  restituere  imprimis 
est  necessarium.  Haec  indicatio,  usu  medicina¬ 
rum  roborantium,  diaetae  attentione,  et  praecipue 
exercitatione,  optime  impletur. 

